Republika Slovenija, Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana, ki ga zastopa ministrica mag. Ksenija Klampfer, matična številka 5022860000, ID številka 76953475 (v nadaljnjem besedilu: ministrstvo)

in

xxx,ki ga zastopa xxx, matična številka xxx, davčna številka xxx (v nadaljnjem besedilu: izvajalec),

skleneta naslednjo

**P O G O D B O št. xxx**

**o sofinanciranju projekta xxx za leto 2019**

1. člen

Pogodbeni stranki uvodoma ugotavljata:

* da se je izvajalec prijavil na javni razpis za sofinanciranje projektov s področja enakosti žensk in moških za leto 2019 (objavljen v Uradnem listu RS, št. xx z dne xx.xx.2018), s projektom: xxx, št. dokumenta: xxx in
* da je ministrica za enake možnosti s sklepom, št. xxx z dne xxx odločila (v nadaljevanju: sklep), da sofinancira navedeni projekt v višini do xxx EUR.

1. člen

Predmet te pogodbe je sofinanciranje projekta xxx (v nadaljevanju: projekt*).*

Izvajalec se zavezuje, da bo projekt izvedel v skladu s to pogodbo in prijavo na javni razpis, ki je kot priloga sestavni del te pogodbe.

1. člen

Izvajalec bo projekt iz prvega odstavka prejšnjega člena zaključil do 30. oktobra 2019.

Podaljšanje roka iz prejšnjega odstavka ni možno, zamuda roka za izvedbo projekta pa predstavlja bistveno kršitev te pogodbe.

1. člen

Ministrstvo bo sofinanciralo projekt iz 2. člena te pogodbe v skupni višini do xxx EUR.

Če izvajalec za izvedbo projekta porabi manj sredstev, kot je to odobreno s sklepom, se delež sofinanciranja ministrstva ne spremeni oziroma je lahko le manjši kot je to odobreno s sklepom.

Ministrstvo zagotavlja sredstva za sofinanciranje projekta iz proračuna Republike Slovenije za leto 2019 s proračunske postavke 130089 – Nevladne ženske organizacije.

Sredstva, ki jih prejme izvajalec po tej pogodbi, so strogo namenska, in jih sme izvajalec uporabiti izključno za izvajanje izbranega projekta.

1. člen

Izbranemu prijavitelju se lahko za sofinanciranje projekta izplača predplačilo v višini 70% odobrenih sredstev.

Sredstva bodo izvajalcu nakazana 30. dan od prejema in potrditve zahtevka za izplačilo predplačila v obliki e-računa.

V primeru izplačila iz proračuna, ki je v nasprotju z 10. členom te pogodbe, se izvajalec zavezuje prejeta sredstva, skupaj z zakonitimi zamudnimi obrestmi, obračunanimi od dneva prejema nakazanih sredstev do dneva vračila v proračun RS, vrniti v proračun.

1. člen

Ministrstvo bo opravljene dejavnosti iz prijave plačalo na podlagi potrjenega zaključnega poročila s prilogami in pravilno izstavljenega in potrjenega zahtevka za izplačilo v obliki e-računa. V primeru predplačila izvajalec izstavi e-račun z odšteto višino sredstev, ki jo je prejel v skladu s prejšnjim členom.

Izvajalec bo ministrstvu izstavil e-račun v skladu z zakonom in podzakonskimi predpisi, ki urejajo opravljanje plačilnih storitev za proračunske uporabnike, v katerem bo navedel tudi številko pogodbe oz. FEP: xxx.

Če ministrstvo po pregledu zaključnega poročila ugotovi, da del dejavnosti iz prijave ni bil izveden v skladu s to pogodbo, ima pravico izplačati samo nesporen znesek pogodbenih obveznosti.

Ministrstvo bo izvajalcu sredstva nakazalo na transakcijski račun št.:xxx, odprt pri:xxx

Sredstva bo ministrstvo izvajalcu izplačalo 30. dan od prejema in potrditve e-računa. V primeru, da ministrstvo pri pregledu e-računa ugotovi pomanjkljivost, ga zavrne in o razlogih zavrnitve obvesti izvajalca. Izvajalec je dolžen ministrstvu posredovati nov e-račun. Rok za izplačilo sredstev iz proračuna začne teči znova po prejemu novega e-računa.

1. člen

Izvajalec je dolžen naročniku posredovati zaključno poročilo najkasneje do 5.11.2019. Po potrditvi zaključnega poročila s strani ministrstva bo izvajalec ministrstvu izstavil zahtevek za izplačilo v obliki e-račun in sicer najkasneje do 25. 11. 2019.

Zaključno poročilo mora vsebovati:

* vsebinsko poročilo o izvedenih dejavnostih ter doseženih rezultatih in učinkih;
* gradiva, nastala v okviru projekta (npr. seminarsko gradivo, zapisi predavanj, zapisi razprav udeleženk/udeležencev, publikacije, uradni zaključki, vabila, plakati, obvestila medijem ipd.);
* originalne sezname udeleženk/udeležencev dogodkov (na obrazcu Poročilo Prisotnost/2019):
* kopije dosegljivih prispevkov v množičnih medijih o projektu;
* finančno poročilo s priloženo dokumentacijo (npr. kopije računov, avtorskih oziroma podjemnih pogodb itd.) po postavkah iz predloga stroškovnika.

1. člen

Če ministrstvo po prejemu zaključnega poročila ugotovi, da ga je treba dopolniti oziroma spremeniti, določi izvajalcu primeren rok, v katerem mora ta predložiti dopolnjeno oziroma spremenjeno poročilo. Če izvajalec v zahtevanem roku zaključnega poročila ne dopolni oziroma spremeni, ima ministrstvo pravico odstopiti od te pogodbe in od izvajalca zahtevati vrnitev že prejetih sredstev skupaj z zakonitimi zamudnimi obrestmi, ki so obračunane od dneva prejema nakazanih sredstev do dneva vračila v proračun RS.

Če izvajalec zaključnega poročila ne predloži v roku, navedenem v tej pogodbi, ali če ministrstvo ugotovi, da so bila dodeljena sredstva porabljena nenamensko, ima ministrstvo pravico odstopiti od te pogodbe in od izvajalca zahtevati vrnitev že prejetih sredstev z zakonsko določenimi zamudnimi obrestmi, ki so obračunane od dneva prejema nakazanih sredstev do dneva vračila v proračun RS. Če ministrstvo ugotovi, da so bila dodeljena sredstva porabljena nenamensko le v delu, lahko ministrstvo zahteva vrnitev že prejetih sredstev v delu, ki ni bil porabljen namensko.

Ne glede na prvi odstavek tega člena lahko ministrstvo, če izvajalec niti v naknadno določenem roku zaključnega poročila ne dopolni oziroma spremeni, iz zaključnega poročila pa je razvidno, da opravljene dejavnosti iz prijave le v delu odstopajo od vsebine projekta, potrdi zaključno poročilo v delu, ki ustreza pogodbenim obveznostim, in prizna ustrezno višino sredstev glede na potrjeno vsebino zaključnega poročila.

Ministrstvo je dolžno v roku 15 dni od prejema popolnega zaključnega poročila slednjega potrditi ali zavrniti.

1. člen

Izvajalec se zavezuje:

* projekt izvajati kakovostno in v skladu s predloženo prijavo;
* da organizacije in izvedbe projekta ne bo prepustil drugi organizaciji, posameznici ali posamezniku;
* pridobiti predhodno soglasje ministrstva za vsako morebitno spremembo projekta;
* ministrstvu predložiti zahtevke za izplačilo in poročilo v skladu s to pogodbo, in sicer na obrazcih, ki so sestavni del razpisne dokumentacije;
* skrbnici pogodbe na ministrstvu posredovati obrazec finančnega poročila v e-obliki in sicer istočasno, kot posreduje ostali del zaključnega poročila po pošti;
* navesti na vseh tiskanih gradivih, nastalih v okviru sofinanciranega projekta, da projekt sofinancira ministrstvo;
* vsaj 7 dni pred dogodkom obveščati in vabiti predstavnice oziroma predstavnike ministrstva na vse javne dogodke, ki so sestavni del sofinanciranega projekta;
* na vseh tiskanih gradivih navesti besedilo: »MDDSZ ni odgovorno za informacije, ki jih vsebuje gradivo, in za njihovo nadaljnjo uporabo, ker predstavljajo poglede avtorja/avtorice.«;
* da za iste upravičene stroške ni in ne bo prejel sredstev iz drugih javnih virov financiranja (prepoved dvojnega financiranja);
* omogočiti pooblaščeni osebi ministrstva nadzor nad izvajanjem projekta in namensko porabo sredstev ter revizijo projekta;
* hraniti dokumentacijo v zvezi s projektom še 10 let po izvedbi projekta;
* ministrstvu najkasneje v roku 8 dni od podpisa pogodbe v elektronski obliki posredovati kratek povzetek projekta (največ 1800 znakov s presledki) za objavo na spletnih straneh ministrstva.

1. člen

Sofinancirani bodo stroški izvajanja izbranega projekta, kar obsega stroške dela redno zaposlenih in materialne stroške, povezane z izvajanjem projekta, kamor sodijo tudi stroški plačil vseh oblik dela izven zaposlitve in stroški dodatnega usposabljanja za strokovne sodelavke/sodelavce (upravičeni stroški). Priznane stroške lastne udeležbe lahko predstavljajo zgolj tisti stroški, ki jih izvajalec lahko izkaže z dokazili o finančnih izdatkih (npr. kopije računov, avtorskih oziroma podjemnih pogodb itd).

Ministrstvo bo sofinanciralo delo na projektu največ do višine 20 EUR bruto/uro za projektno uro (ne glede na obliko dela). Predavateljske in podobne ure (npr. igralske, vodenje delavnic) oseb, ki niso zaposlene v organizaciji prijavitelja ali partnerski organizaciji, ministrstvo sofinancira po naslednjem ključu (bruto znesek): za osebe s srednješolsko izobrazbo največ 50 EUR bruto/uro, za osebe z višje, visokošolsko ali 1. bolonjsko stopnjo izobrazbe največ 60 EUR bruto/uro, za osebe z univerzitetno ali 2. bolonjsko stopnjo izobrazbe največ 76 EUR bruto/uro, za osebe s specializacijo ali magisterijem znanosti največ 96 bruto/uro, za osebe z doktoratom znanosti največ 116 bruto/uro. Strošek priprave na predavanje/izvedbo delavnice ipd. ni upravičen strošek in ga ministrstvo ne bo sofinanciralo. Ministrstvo tudi ne bo sofinanciralo stroškov investicij. Delo v obliki prostovoljnega dela lahko, če je izvajalec vpisan v vpisnik prostovoljskih organizacij v skladu z Zakonom o prostovoljstvu (Uradni list RS, št. 10/11, 16/11 – popr. in 82/15), predstavlja do 100 % lastne udeležbe, pri čemer se ocenjena vrednost opravljenega prostovoljskega dela vrednoti za organizacijsko delo 13 EUR/uro, za vsebinsko delo 10 EUR/uro in drugo prostovoljsko delo 6 EUR/uro.

Izvajalec lahko uveljavlja posredne stroške, ki so splošni stroški poslovanja: telekomunikacije (telefon, internet), elektrika, ogrevanje, komunalne storitve, najem poslovnih prostorov, stroški za drobni pisarniški material, ipd., obratovalne stroške (npr. stroške najemnin, računovodstva, telefona, interneta, poštnin, pisarniških potrebščin …) Za te stroške zaključnemu poročilu ni potrebno prilagati računov, jih pa mora izvajalec računovodsko voditi pri stroških projekta in jih ministrstvu pokazati v primeru nadzora nad porabo. Stroški ne smejo presegati 7 % porabljenih sredstev.

Ministrstvo pri potnih stroških prizna kot upravičen strošek višino stroškov javnega prevoza, kakor to velja za javni sektor v skladu z Aneksom h kolektivni pogodbi za negospodarske dejavnosti v RS (Uradni list RS, št. 40/12).

Obdobje upravičenih izdatkov izvajalca po tej pogodbi je od dne začetka veljavnosti te pogodbe do 30. 10. 2019.

Izvajalec lahko sredstva med posameznimi postavkami stroškov prerazporedi do višine 10 % pogodbeno določene vrednosti, o čemer mora obvestiti ministrstvo vsaj en teden pred prerazporeditvijo. Za prerazporeditve, višje od tega deleža, mora predhodno pridobiti soglasje ministrstva. Za soglasje ministrstva za prenos sredstev med postavkami mora izvajalec zaprositi najkasneje do 6. 9. 2019 oziroma vsaj tri tedne pred predvideno dejavnostjo, zaradi katere je potrebno pridobiti soglasje ministrstva.

Ministrstvo lahko pri izbranemu projektu opravi nadzor nad smotrno porabo javno-finančnih sredstev ter nadzor nad izvedbo dejavnosti, opredeljenih v obrazcu Projekt/2019 Prijava in obrazcu Projekt/2019 Finančni načrt.

1. člen

V skladu s 14. členom Zakona o integriteti in preprečevanju korupcije (Uradni list RS, št. 69/11- uradno prečiščeno besedilo) je pogodba, pri kateri kdo v imenu ali na račun druge pogodbene stranke, predstavnici, predstavniku ali posrednici, posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavnici ali predstavniku organa, posrednici ali posredniku organa ali organizacije iz javnega sektorja, drugi pogodbeni stranki ali njenemu predstavniku, predstavnici, zastopniku, zastopnici, posredniku, posrednici, nična.

Naročnik bo v primeru ugotovitve o domnevnem obstoju dejanskega stanja iz prejšnjega odstavka ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka oziroma z drugimi ukrepi v skladu s predpisi Republike Slovenije.

1. člen

Na avtorskih delih, nastalih v okviru projekta, ki jih ministrstvo prejme od izvajalca v času trajanja pogodbe, pridobi ministrstvo izključno vse materialne avtorske pravice, vsebinsko, krajevno ter časovno neomejeno, brez omejitev do nadaljnje uporabe, vključno s pravico, da z njimi kakorkoli razpolaga in pravico do nadaljnjega prenosa pravic naprej na tretje osebe

Pogodbeni stranki se sporazumeta, da se za druga vprašanja iz tega člena uporablja Zakon o avtorskih in sorodnih pravicah (Uradni list RS, št. 16/07 – uradno prečiščeno besedilo, 68/08, 110/13, 56/15 in 63/16 – ZKUASP).

1. člen

Ministrstvo ne odgovarja za škodo, ki jo izvajalec v zvezi z izvajanjem projekta povzroči tretjim osebam.

1. člen

Skrbnica pogodbe v imenu ministrstva je dr. Sonja Robnik, v imenu izvajalca pa xxx.

1. člen

Če v času trajanja te pogodbe pride do spremembe v statusu izvajalca, se vse obveznosti iz te pogodbe prenesejo na njegovega pravnega naslednika.

1. člen

Morebitne spore v zvezi s to pogodbo bosta pogodbeni stranki reševali sporazumno. Če sporazum ne bo mogoč, bo spor reševalo stvarno pristojno sodišče v Ljubljani.

1. člen

Vse spremembe in dopolnitve pogodbe pogodbeni stranki uredita s pisnim aneksom k pogodbi.

1. člen

Pogodba začne veljati z dnem podpisa obeh pogodbenih strank in je sestavljena v treh enakih izvodih, od katerih prejme ministrstvo dva izvoda, izvajalec pa enega.

|  |  |  |  |  |
| --- | --- | --- | --- | --- |
|  |  | Številka: | | |
|  |  |  | | |
|  | | |  |

|  |  |  |
| --- | --- | --- |
| …………….., dne ............... |  | Ljubljana, dne .................. |

|  |  |  |
| --- | --- | --- |
| Izvajalec |  | Ministrstvo za delo, družino, socialne zadeve in enake možnosti |
|  |  |  |
| Odgovorna oseba izvajalca: |  | Mag. Ksenija Klampfer  MINISTRICA |